strabo.geographica 1.2.31
Ἐπεὶ δὲ καὶ τὰ περὶ τῆς πλάνης τῆς Μενελάου λεχθέντα συνηγορεῖν δοκεῖ τῇ ἀγνοίᾳ τῇ περὶ τοὺς τόπους ἐκείνους , βέλτιον ἴσως ἐστὶ τὰ ἐν τοῖς ἔπεσι τούτοις ζητούμενα προεκθεμένους ἅμα ταῦτά τε διαστεῖλαι καὶ περὶ τοῦ ποιητοῦ ἀπολογήσασθαι καθαρώτερον . φησὶ δὴ πρὸς Τηλέμαχον ὁ Μενέλαος θαυμάσαντα τὸν τῶν βασιλείων κόσμον ἦ γὰρ πολλὰ παθὼν καὶ πόλλʼ ἐπαληθεὶς ἠγαγόμην ἐν νηυσί , καὶ ὀγδοάτῳ ἔτει ἦλθον Κύπρον Φοινίκην τε καὶ Αἰγυπτίους ἐπαληθείς , Αἰθίοπάς θʼ ἱκόμην καὶ Σιδονίους καὶ Ἐρεμβοὺς καὶ Λιβύην . ζητοῦσι δὲ πρὸς τίνας ἦλθεν Αἰθίοπας πλέων ἐξ Αἰγύπτου · οὔτε γὰρ ἐν τῇ καθʼ ἡμᾶς θαλάττῃ οἰκοῦσί τινες Αἰθίοπες , οὔτε τοῦ Νείλου τοὺς καταράκτας ἦν διελθεῖν ναυσί · τίνες τε οἱ Σιδόνιοι · οὐ γὰρ οἵ γε ἐν Φοινίκῃ · οὐ γὰρ ἂν τὸ γένος προθεὶς τὸ εἶδος ἐπήνεγκε · τίνες τε οἱ Ἐρεμβοί · καινὸν γὰρ τὸ ὄνομα . Ἀριστόνικος μὲν οὖν ὁ καθʼ ἡμᾶς γραμματικὸς ἐν τοῖς περὶ τῆς Μενελάου πλάνης πολλῶν ἀναγέγραφεν ἀνδρῶν ἀποφάσεις περὶ ἑκάστου τῶν ἐκκειμένων κεφαλαίων · ἡμῖν δʼ ἀρκέσει κἂν ἐπιτέμνοντες λέγωμεν . οἱ μὲν δὴ πλεῦσαι φήσαντες εἰς τὴν Αἰθιοπίαν οἱ μὲν περίπλουν τῶν διὰ Γαδείρων μέχρι τῆς Ἰνδικῆς εἰσάγουσιν , ἅμα καὶ τὸν χρόνον τῇ πλάνῃ συνοικειοῦντες , ὅν φησιν ὅτι ὀγδοάτῳ ἔτει ἦλθον , οἱ δὲ διὰ τοῦ ἰσθμοῦ τοῦ κατὰ τὸν Ἀράβιον κόλπον , οἱ δὲ διὰ τῶν διωρύγων τινός . οὔτε δʼ ὁ περίπλους ἀναγκαῖος , ὃν Κράτης εἰσάγει , οὐχ ὡς ἀδύνατος εἶναι ( καὶ γὰρ ἡ Ὀδυσσέως πλάνη ἀδύνατος ) , ἀλλʼ ὅτι οὔτε πρὸς τὰς ὑποθέσεις τὰς μαθηματικὰς χρήσιμος οὔτε πρὸς τὸν χρόνον τῆς πλάνης . καὶ γὰρ ἀκούσιοι διατριβαὶ κατέσχον αὐτὸν ὑπὸ δυσπλοίας , φήσαντος ὅτι ἀπὸ ἑξήκοντα νεῶν πέντε ἐλείφθησαν αὐτῷ , καὶ ἑκούσιοι χρηματισμοῦ χάριν · φησὶ γὰρ ὁ Νέστωρ ὣς ὁ μὲν ἔνθα πολὺν βίοτον καὶ χρυσὸν ἀγείρων , ἠλᾶτο ξὺν νηυσί · Κύπρον Φοινίκην τε καὶ Αἰγυπτίους ἐπαληθείς . ὅ τε διὰ τοῦ ἰσθμοῦ πλοῦς ἢ τῶν διωρύγων λεγόμενος μὲν ἠκούετο ἂν ἐν μύθου σχήματι , μὴ λεγόμενος δὲ περιττῶς καὶ ἀπιθάνως εἰσάγοιτο ἄν . ἀπιθάνως δὲ λέγω , ὅτι πρὸ τῶν Τρωικῶν οὐδεμία ἦν διῶρυξ · τὸν δὲ ἐπιχειρήσαντα ποιῆσαι Σέσωστριν ἀποστῆναί φασι , μετεωροτέραν ὑπολαβόντα τὴν τῆς θαλάττης ἐπιφάνειαν . ἀλλὰ μὴν οὐδʼ ὁ ἰσθμὸς ἦν πλόιμος · ἀλλʼ εἰκάζει ὁ Ἐρατοσθένης οὐκ εὖ . μὴ γάρ πω τὸ ἔκρηγμα τὸ κατὰ τὰς στήλας γεγονέναι νομίζει · ὥστε ἐνταῦθα μὴ συνάπτειν τὴν εἴσω θάλατταν τῇ ἐκτὸς καὶ καλύπτειν τὸν ἰσθμὸν μετεωροτέραν οὖσαν , τοῦ δʼ ἐκρήγματος γενομένου ταπεινωθῆναι καὶ ἀνακαλύψαι τὴν γῆν τὴν κατὰ τὸ Κάσιον καὶ τὸ Πηλούσιον μέχρι τῆς Ἐρυθρᾶς . τίνα οὖν ἔχομεν ἱστορίαν περὶ τοῦ ἐκρήγματος τούτου διότι πρὸ τῶν Τρωικῶν οὔπω ὑπῆρχεν , ἴσως δʼ ὁ ποιητὴς ἅμα μὲν τὸν Ὀδυσσέα ταύτῃ διεκπλέοντα εἰς τὸν ὠκεανὸν πεποίηκεν ὡς ἤδη ἐκρήγματος γεγονότος , ἅμα δὲ εἰς τὴν Ἐρυθρὰν τὸν Μενέλαον ἐκ τῆς Αἰγύπτου ναυστολεῖ ὡς οὔπω γεγονότος . ἀλλὰ καὶ τὸν Πρωτέα εἰσάγει λέγοντα αὐτῷ ἀλλά σʼ ἐς Ἠλύσιον πεδίον καὶ πείρατα γαίης ἀθάνατοι πέμψουσι . ποῖα οὖν ; καὶ ὅτι ἑσπέριόν τινα λέγει τόπον τοῦτον ἔσχατον ὁ ζέφυρος παρατεθεὶς δηλοῖ ἀλλʼ αἰεὶ ζεφύροιο λιγὺ πνείοντας ἀήτας ὠκεανὸς ἀνίησι . ταῦτα γὰρ αἰνίγματος πλήρη .
Lemmas: ἐπεί δέ καί ὁ περί ὁ πλάνη ὁ Μενέλαος λέγω συνηγορέω δοκέω ὁ ἄγνοια ὁ περί ὁ τόπος ἐκεῖνος , ἀγαθός ἴσως εἰμί ὁ ἐν ὁ ἔπος οὗτος ζητέω προεκτίθεμαι ἅμα οὗτος τε διαστέλλω καί περί ὁ ποιητής ἀπολογέομαι καθαρός . φημί δή πρός Τηλέμαχος ὁ Μενέλαος θαυμάζω ὁ ὁ βασίλειον κόσμος ἦ γάρ πολύς πάσχω καί πολύς ἐπαλάομαι ἄγω ἐν ναῦς , καί ὀγδόατος ἔτος ἔρχομαι Κύπρος Φοινίκη τε καί Αἰγύπτιος ἐπαλάομαι , Αἰθίοψ τε ἱκνέομαι καί Σιδόνιος καί Ἐρεμβοί καί Λιβύη . ζητέω δέ πρός τίς ἔρχομαι Αἰθίοψ πλέω ἐκ Αἴγυπτος · οὔτε γάρ ἐν ὁ κατά ἐγώ θάλασσα οἰκέω τις Αἰθίοψ , οὔτε ὁ Νεῖλος ὁ καταρράκτης εἰμί διέρχομαι ναῦς · τίς τε ὁ Σιδόνιος · οὐ γάρ ὁ γε ἐν Φοινίκη · οὐ γάρ ἄν ὁ γένος προτίθημι ὁ εἶδος ἐπιφέρω · τίς τε ὁ Ἐρεμβοί · καινός γάρ ὁ ὄνομα . Ἀριστόνικος μέν οὖν ὁ κατά ἐγώ γραμματικός ἐν ὁ περί ὁ Μενέλαος πλάνη πολύς ἀναγράφω ἀνήρ ἀπόφασις περί ἕκαστος ὁ ἔκκειμαι κεφάλαιος · ἐγώ δέ ἀρκέω ἐάν ἐπιτέμνω λέγω . ὁ μέν δή πλέω φημί εἰς ὁ Αἰθιοπία ὁ μέν περίπλοος ὁ διά Γάδειρα μέχρι ὁ Ἰνδικός εἰσάγω , ἅμα καί ὁ χρόνος ὁ πλάνη συνοικειόω , ὅς φημί ὅτι ὀγδόατος ἔτος ἔρχομαι , ὁ δέ διά ὁ ἰσθμός ὁ κατά ὁ Ἀράβιος κόλπος , ὁ δέ διά ὁ διῶρυξ τις . οὔτε δέ ὁ περίπλοος ἀναγκαῖος , ὅς Κράτης εἰσάγω , οὐ ὡς ἀδύνατος εἰμί ( καί γάρ ὁ Ὀδυσσεύς πλάνη ἀδύνατος ) , ἀλλά ὅτι οὔτε πρός ὁ ὑπόθεσις ὁ μαθηματικός χρήσιμος οὔτε πρός ὁ χρόνος ὁ πλάνη . καί γάρ ἀκούσιος διατριβή κατέχω αὐτός ὑπό δυσπλοία , φημί ὅτι ἀπό ἑξήκοντα ναῦς πέντε λείπω αὐτός , καί ἑκούσιος χρηματισμός χάριν · φημί γάρ ὁ Νέστωρ ὡς ὁ μέν ἔνθα πολύς βίοτος καί χρυσός ἀγείρω , ἐλαύνω σύν ναῦς · Κύπρος Φοινίκη τε καί Αἰγύπτιος ἐπαλάομαι . ὁ τε διά ὁ ἰσθμός πλόος ἤ ὁ διῶρυξ λέγω μέν ἀκούω ἄν ἐν μῦθος σχῆμα , μή λέγω δέ περισσός καί ἀπίθανος εἰσάγω ἄν . ἀπίθανος δέ λέγω , ὅτι πρό ὁ Τρωϊκός οὐδείς εἰμί διῶρυξ · ὁ δέ ἐπιχειρέω ποιέω Σέσωστρις ἀφίστημι φημί , μετέωρος ὑπολαμβάνω ὁ ὁ θάλασσα ἐπιφάνεια . ἀλλά μήν οὐδέ ὁ ἰσθμός εἰμί πλώϊμος · ἀλλά εἰκάζω ὁ Ἐρατοσθένης οὐ εὖ . μή γάρ πω ὁ ἔκρηγμα ὁ κατά ὁ στήλη γίγνομαι νομίζω · ὥστε ἐνταῦθα μή συνάπτω ὁ εἴσω θάλασσα ὁ ἐκτός καί καλύπτω ὁ ἰσθμός μετέωρος εἰμί , ὁ δέ ἔκρηγμα γίγνομαι ταπεινόω καί ἀνακαλύπτω ὁ γῆ ὁ κατά ὁ Κάσιος καί ὁ Πηλούσιον μέχρι ὁ Ἐρυθραί . τίς οὖν ἔχω ἱστορία περί ὁ ἔκρηγμα οὗτος διότι πρό ὁ Τρωϊκός οὔπω ὑπάρχω , ἴσως δέ ὁ ποιητής ἅμα μέν ὁ Ὀδυσσεύς ταύτῃ διεκπλέω εἰς ὁ ὠκεανός ποιέω ὡς ἤδη ἔκρηγμα γίγνομαι , ἅμα δέ εἰς ὁ Ἐρυθραί ὁ Μενέλαος ἐκ ὁ Αἴγυπτος ναυστολέω ὡς οὔπω γίγνομαι . ἀλλά καί ὁ Πρωτεύς εἰσάγω λέγω αὐτός ἀλλά σύ εἰς Ἠλύσιος πεδίον καί πεῖραρ γῆ ἀθάνατος πέμπω . ποῖος οὖν ; καί ὅτι ἑσπέριος τις λέγω τόπος οὗτος ἔσχατος ὁ ζέφυρος παρατίθημι δηλόω ἀλλά ἀεί ζέφυρος λιγύς πνέω ἀήτης ὠκεανός ἀνίημι . οὗτος γάρ αἴνιγμα πλήρης .